Το κτήριο του θεάτρου, με φωταγώγηση κατά τις βραδυνές ώρες
Το **θέατρο του Ρίτσμοντ** (αγγλικά: *Richmond Theatre*) βρίσκεται στην περιοχή Ρίτσμοντ του νοτιοδυτικού Λονδίνου και αποτελεί το παλαιότερο θέατρο της περιοχής έχοντας ξεκινήσει την λειτουργία του στα τέλη του 19ου αιώνα. Αποτελεί ένα από τα καλύτερα διατηρημένα κτήρια που σχεδιάστηκαν από τον θεατρικό αρχιτέκτονα Φρανκ Μάτσαμ, και αποτελεί προστατευόμενο κτήριο του Ηνωμένου Βασιλείου.

Περιγραφή
---------

### Ιστορία

Στην τοποθεσία του Ρίτσμοντ Γκρην προϋπήρχε θέατρο ήδη από το 1718, και αργότερα κτίστηκε νέο το 1765 το οποίο κατεδαφίστηκε το 1884. Το παρόν θέατρο, ξεκίνησε την λειτουργία του αρχικά ως θεατρική αίθουσα στο ξενοδοχείο του *Richmond Castle*, και κατόπιν μεταφέρθηκε στην σημερινή του τοποθεσία το 1899 με την ολοκλήρωση της κατασκευής του νέου θεάτρου το οποίο αρχικά είχε χώρο για 1.246 θεατές. Η πρώτη του παράσταση δώθηκε στις 8 Σεπτεμβρίου του 1899. Αρχικά ήταν γνωστό ως *Richmond Theatre and Opera House (Θέατρο και όπερα του Ρίτσμοντ)* πριν μετονομαστεί σε *θέατρο του Ρίτσμοντ* το 1924. Άλλες ονομασίες που είχε ιστορικά ήταν *Prince of Wales*, *Richmond Hippodrome* (1908), και *Theatre Royal (17ος αιώνας)*.

* Αναπαράσταση του πρώτου θεάτρου τον 18 αιώνα,Αναπαράσταση του πρώτου θεάτρου τον 18 αιώνα,
* Φωτογραφία του δεύτερου θεάτρου, 19ος αιώναςΦωτογραφία του δεύτερου θεάτρου, 19ος αιώνας
* Φωτογραφία του τρίτου θεάτρου πριν μετακινηθεί στο νέο κτήριο, 1890Φωτογραφία του τρίτου θεάτρου πριν μετακινηθεί στο νέο κτήριο, 1890
* Αναμνηστική φωτογραφία του σημερινού θεάτρου κατά τα πρώτα έτη της λειτουργίας του, 1909Αναμνηστική φωτογραφία του σημερινού θεάτρου κατά τα πρώτα έτη της λειτουργίας του, 1909
* Τιμοκατάλογος παραστάσεων, με το θέατρο ως Richmond Theatre and Opera House, πριν το 1924Τιμοκατάλογος παραστάσεων, με το θέατρο ως *Richmond Theatre and Opera House*, πριν το 1924

Κατά τις πρώτες δεκαετίες της λειτουργίας του φιλοξένησε παραστάσεις με διάσημους ηθοποιούς και καλλιτέχνες, όπως ο Τσάρλι Τσάπλιν και Άννα Πάβλοβα. Τόσο ο εξωτερικός όσο και ο εσωτερικός του χώρος έχουν χρησιμοποιηθεί πολλές φορές ως σκηνικό σε κινηματογραφικές ταινίες, ενώ συχνά φιλοξενεί θεατρικές παραστάσεις πριν την διάθεση τους στα μεγάλα θέατρα του Ουέστ Εντ στο κεντρικό Λονδίνο. Το θέατρο είναι επίσης γνωστό για την υψηλή ποιότητα των παραστάσεων της παντομίμας, η οποία αποτελεί τύπο κωμικής παράστασης και βρετανικό έθιμο το οποίο διαδραματίζεται κατά την περίοδο των Χριστουγέννων και της Πρωτοχρονιάς.

### Διαρρύθμιση

Σχεδιάστηκε από τον αρχιτέκτονα Φρανκ Μάτσαμ, και εξωτερικά διαθέτει 2 πύργους με βασιλική με τρούλο, άγαλμα της μούσας Ευτέρπης πάνω από την είσοδο, χαρακτηριστικά της αρχιτεκτονικής μπαρόκ, και είναι κατασκευασμένο με κόκκινα τούβλα και τερακότα. Εσωτερικά, εκτός από τον χώρο της *πλατείας*, διαθέτει θεωρεία σε 3 επίπεδα τα οποία διαθέτουν από 2 εξώστες το καθένα, και ο εσωτερικός του χώρος είναι πλούσια διακοσμημένος με επιχρυσωμένα μεταλλικά μέρη, πόρτες και καθίσματα από μαόνι με κόκκινα πολυτελή υφάσματα, και γύψινες διακοσμήσεις στους τοίχους και οροφή κατά την ελισαβετιανή τεχνοτροπία. Στις αρχές της δεκαετίας του 1990 ο χώρος ανακαινίστηκε εκτενώς, και επεκτάθηκε ώστε να δημιουργηθεί περισσότερος χώρος για τους θεατές.

* Πανοραμική άποψη του θεάτρου, με το κτήριο της δανειστικής βιβλιοθήκης στα αριστεράΠανοραμική άποψη του θεάτρου, με το κτήριο της δανειστικής βιβλιοθήκης στα αριστερά
* Διακοσμημένη οροφή και πολυέλαιοςΔιακοσμημένη οροφή και πολυέλαιος
* Άποψη εξώστη του θεάτρουΆποψη εξώστη του θεάτρου
* Λεπτομέρεια του άνω τμήματος της σκηνήςΛεπτομέρεια του άνω τμήματος της σκηνής

Παραπομπές
----------

1. ↑  Historic England. "Richmond Theatre (1065384)". National Heritage List for England
2. ↑  John Earl, contributor to *Curtains!!! or a New Life for Old Theatres*, John Offord Publications Ltd (London 1982) ISBN 0903931427
3. 1 2  «Richmond Theatre (London) - The Theatres Trust». *www.theatrestrust.org.uk* (στα Αγγλικά). Ανακτήθηκε στις 23 Απριλίου 2017.
4. 1 2  «Richmond Theatre's History | This is Our Town Wimbledon». *www.thisisourtown.co.uk* (στα Αγγλικά). Ανακτήθηκε στις 23 Απριλίου 2017. [*νεκρός σύνδεσμος*]
5. 1 2  «Theatres and Halls in Richmond Upon Thames, Surrey». *www.arthurlloyd.co.uk*. Ανακτήθηκε στις 23 Απριλίου 2017.

Σχετική βιβλιογραφία
--------------------

* *Guide to British Theatres 1750–1950*, John Earl and Michael Sell pp. 134–5 (Theatres Trust, 2000) ISBN 0-7136-5688-3
* A celebrated old playhouse; the history of Richmond theatre in Surrey, from 1765 to 1884, Frederic Bingham, London, 1886

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Θέατρο του Ρίτσμοντ (Λονδίνο)** |

* Επίσημος ιστότοπος Αρχειοθετήθηκε 2011-07-07 στο Wayback Machine.
* Φωτογραφικό υλικό από τον εσωτερικό χώρο- theatrestrust.org.uk
* Αναλυτικές ιστορικές πληροφορίες και περιγραφή- arthurlloyd.co.uk
* Ιστορικές φωτογραφίες του κτηρίου- postcardsthenandnow.blogspot.co.uk

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315667433

 |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πόλη και δήμος του Ρίτσμοντ, Λονδίνο |
| --- |
|  |
| Κτήρια | 
* Παλάτι του Ρίτσμοντ
* Σταθμός του Ρίτσμοντ
* Θέατρο του Ρίτσμοντ
* Οικία του Άσγκιλ
* Μουσείο του Ρίτσμοντ
* Αμερικανικό διεθνές πανεπιστήμιο του Ρίτσμοντ
 |  |
|  |
| Γέφυρες | 
* Γέφυρα του Ρίτσμοντ
* Γέφυρα του Τουίκεναμ
* Σιδηροδρομική γέφυρα του Ρίτσμοντ
* Υδατοφράκτης και πεζογέφυρα του Ρίτσμοντ
 |
|  |
| Ανοικτοί χώροι | 
* Πάρκο του Ρίτσμοντ
* Παλιό πάρκο των ελαφιών
* Ρίτσμοντ Γκρην
* Ρίτσμοντ Χιλ
 |
|  |
| Νησιά | 
* Νήσος Κορπορέισον
* Νήσος του Γκλόβερ
* Νήσος Ηλ Πάι
* Νησίδα του Άιλουορθ
* Νησίδα του Λοτ
* Νησίδα του Μπρέντφορντ
 |
|  |
| Περιοχές του δήμου | 
* Ρίτσμοντ
* Σαιντ Μάργκαρετς
* Τουίκεναμ
* Στρώμπερυ Χιλ
* Τέντιγκτον
* Χαμ
* Πήτερσαμ
* Κιού
* Νορθ Σην
* Μόρτλεϊκ
* Μπαρνς
 |
|  |
| 
* Κατηγορία Κατηγορία
* Commons page Κοινά
 |

 |